Паліна Калубаеўская і Яна Паляшук

cярэдняя школа № 25 г. Брэста, 8 "Б" клас, настаўніца беларускай мовы і літаратуры Ларыса Рыгораўна Дуброўская

*“Трэба дома бываць часцей, трэба дома бываць не госцем…”*

Радкі з верша вядомага беларускага пісьменніка Рыгора Барадуліна прымушаюць задумацца пра бацькоў, пра родны дом – месца, дзе нарадзіўся і вырас, дзе знаходзіцца малая радзіма. Бацькоўская хата – гэта тваё ўсё: сябры, успаміны, радасць і смутак. Гэта тое месца, дзе адчуваеш сябе ўтульна і камфортна. Дом, у якім цябе любяць і заўсёды падтрымаюць. Гэта і традыцыі сям’і, і абмеркаванне навін з суседзямі праз драўляны плот, і вясёлая бяседа на свята за агульным сталом, і ўспаміны пра шчырую працу на зямлі. Гэта і сум, бо калі ў доме тым будзеш госцем, то “…страціш святое штосьці..”. Беражыце сваіх бацькоў!